Калі ж прадоўжыць гаворку пра далейшыя крокі па развіцці пазабюджэтнай дзейнасці ва ўстанове адукацыі, то важна сярод абраных напрамкаў вылучыць тыя, рэалізацыю якіх можна распачаць адразу ж. Выбіраць напрамкі работы неабходна пасля зандзіравання сітуацыі ў сваім мікрараёне, вёсцы, горадзе для таго, каб прапаноўваць людзям тое, што ім будзе цікава. Кан’юнктура месца, у якім знаходзіцца ўстанова адукацыі, вельмі важная — падыходы да пазабюджэтнай дзейнасці ў вялікім горадзе і ў вёсцы, зразумела, адрозніваюцца.